Kecha, 28 fevral kuni taxminan soat 18:45da spirtli ichimlik ta’siri ostida bo‘lgan erkak kishi Bektemir tumani Toshkent halqa avtomobil yo‘li ustidagi («Qo‘yliq» bozori yaqinidagi) ko‘prikda osilib turib qolgan. Toshkent IIBB xabariga ko‘ra, erkak kishi Jizzax viloyatida tug‘ilgan 42 yoshli M.E. ekanligi aniqlangan. Ichki ishlar xodimlari unga yordam ko‘rsatishgan. «U shifoxonaga yetkazildi. Hozirda unga tibbiy va psixologik yordam ko‘rsatilmoqda», - deyiladi xabarda. Qayd etilishicha, M.E. bunday harakat sodir etganiga nima sabab bo‘lgani noma’lum.